สัปดาห์ที่ 3 วันที่ 27 -31 เดือน พฤษภาคม พ.ศ. 2556

 สัปดาห์ที่ 3 ของการปฏิบัติการสอนในสถานศึกษา มีความลงตัวมากขึ้นทุกอย่างลงตัวหมด การปรับตัวระหว่างครูกับนักเรียนก็อยู่ในระดับค่อนข้างดี นักเรียนรู้จักครูมากขึ้น อาจจะซนบ้างในบางเวลา ก็ด้วยเพราะวัยของนักเรียนเองแต่เมื่อถึงเวลาเรียน นักเรียนมีความตั้งใจเรียนมากยิ่งขึ้น ยิ่งกว่าอาทิตย์ก่อนๆ เริ่มมีการเรียนที่สนุกสนานมากขึ้น ด้วยนักเรียนมีความคุ้นเคยระหว่างตัวนักเรียน และ นักเรียนกับนักเรียนเอง เริ่มรู้จักเพื่อนๆในห้อง มีความสนิดสนมมากขึ้น ในด้านการเรียนการสอนอของนักเรียนในชั้นประถมศึกษาปีที่ 1 ค่อนข้างจะมีปัญหาในด้านการสอนเล็กน้อย เนื่องด้วยนักเรียนเป็นส่วนมาก อ่านหนังสือและเขียนหนังสือยังไม่ได้ ฉะนั้นแล้วต้องจัดการเรียนการสอนทีละขั้น เพื่อความเข้าใจของนักเรียน และให้เป็นไปตามประสิทธิภาพของนักเรียน ส่วนการจัดการเรียนการสอนสำหรับนักเรียนชั้นประถมศึกษาปีที่ 2 การจัดการเรียนเป็นไปอย่างราบเรียบ นักเรียนมีความตั้งใจเรียนมาก จัดการเรียนการสอนอย่างสนุกสนาน นักเรียนมีความกล้าแสดงออก กล้าแสดงความคิดเห็น กล้าที่จะถาม มีส่วนร่วมในการจัดการเรียนการสอนตลอดเวลา อาทิตย์ที่ 3 ได้เข้าสอนแทนครู ในระดับชั้นประถมศึกษาปีที่ 3 และ 4 นักเรียนแต่ละห้องมีจำนวนมาก และในสัปดาห์นี้ได้ส่งแผนการจัดการเรียนรู้ให้แก่ครูพี่เลี้ยงดู พร้อมได้รับคำแนะนำดีๆ จากครูพี่เลี้ยงในการทำแผนการจัดการเรียนรู้ให้ดียิ่งขึ้น